**Bulb** (skratka **B**) je fotografická funkcia, ktorá umožňuje dlhé expozície pod priamou kontrolou fotografa. S touto funkciou ostane uzávierka otvorená tak dlho, pokiaľ je spúšť stlačená. Alternatívne nastavenie spoločné aj pre filmové kamery je **Time** (skrátene **T**), kde je spúšť stlačená prvýkrát na otvorenie uzávierky a druhýkrát na jej zavretie.

História
--------

Termín *bulb* odkazuje na starý štýl pneumaticky ovládanej spúšte. Stlačením vzduchového balónika (anglicky *bulb*) sa otvorila záklopka a uvoľnením balónika sa opäť zatvorila. Podľľa encyklopédie *Focal Encyclopedia of Photography*:

|  |  |  |
| --- | --- | --- |
| „ | **BULB EXPOSURE (B).**Iný termín pre krátku expozíciu, v ktorej ostáva uzávierka otvorená iba tak dlho, kým je spúšť stlačená. Slovo pochádza z dôb počiatkov pneumatickej uzávierky. | "|

Použitie
--------

Nastavenie bulb sa používa pri niektorých fotoaparátoch, vrátane niekoľkých kompaktných fotoaparátov, pre využitie pomalšej rýchlosti uzávierky, aká je poskytovaná štandardným nastavením fotoaparátu.

Režim bulb sa používa predovšetkým pri fotografovaní scén s veľmi slabým osvetlením. Väčšina digitálnych zrkadloviek podporuje uzávierky od 1/4000 (najrýchlejšia) až po 10-30 sekúnd a režim bulb. Fotoaparát v režime bulb sníma priestor po dobu stačenia spúšte (aj dlhšie ako 30 sekúnd). Pre fotografovanie s takouto dlhou dobou uzávierky je nutné použiť statív, diaľkovú spúšť alebo samospúšť.

Režim bulb je užitočný pre nasledujúce typy fotografických tém:

* nočné ohňostroje
* nočná obloha a astronomické objekty (pozri astrofotografia)
* blesky
* nočné ulice (známe svojími svetelnými čiarami, ktoré vytvárajú prechádzajúce vozidlá)
* luminografia
* fotografie tečúcej vody a vodopádov
* náročnejšie zábery

Moderné fotoaparáty
-------------------

Na niektorých moderných fotoaparátoch je režim bulb k dispozícii iba ako voľba v LCD ponuke, pokiaľ je to vôbec možné. Na iných fotoaparátoch, vrátane mnohých digitálnych zrkadloviek je k dispozícii režim bulb v ručnom nastavení expozície alebo vo voľbe priority rýchlosti uzávierky.

Niektoré fotoaparáty strednej triedy alebo bridge fotoaparáty, ako napríklad Olympus SP-560 Ultra Zoom majú obmedzené nstavenie režimu bulb, ktoré dovoľuje maximálny expozičný čas 8 minút pri citlivosti ISO 200 a nižšej.

V roku 2012 spoločnosť Olympus uviedla na trh novú formu režimu bulb pod označením "Live Bulb" (bez prepínania) a "Live Time" (s prepínaním) v modeli Olympus OM-D E-M5, pri ktorom sa v hľadáčiku a na displeji snímka aktualizuje "počas" expozície a užívateľovi je umožnené kontrolovať expozíciu. Obnovovacia frekvencia displeja pre tento režim môže byť nastavená medzi hodnotami 0,5 až 60 sekúnd.

Galéria
-------

* Pohyb mrakov, padajúce závory a prechádzajúci vlak sú v dôsledku dlhej expozície rozmazané; ostré sú len statické objektyPohyb mrakov, padajúce závory a prechádzajúci vlak sú v dôsledku dlhej expozície rozmazané; ostré sú len statické objekty
* 10 sekúnd na jednej snímke10 sekúnd na jednej snímke
* Niekoľkonásobný skrat (16 sekúnd)Niekoľkonásobný skrat (16 sekúnd)
* Voda je v dôsledku dlhej expozície rozmazaná; ostré sú len statické objekty (60 sekúnd)Voda je v dôsledku dlhej expozície rozmazaná; ostré sú len statické objekty (60 sekúnd)
* Nočná obloha (91 minút)Nočná obloha (91 minút)
* Nočná premávka (30 sekúnd)Nočná premávka (30 sekúnd)
* 1/13 sekúnd1/13 sekúnd

Referencie
----------

1. ↑   *The Focal encyclopedia of photography*. [s.l.] : Focal Press, 1995. Dostupné online. ISBN 978-0-240-51417-8. S. 790.
2. ↑  Bernhard J. Suess. *Mastering Black-and-White Photography*. [s.l.] : Allworth Communications, 2003. (2..) Dostupné online. ISBN 978-1-58115-306-4. S. 15.
3. ↑  *Focal Encyclopedia of Photography*, Frederick Purves (editor), London: Focal Press Ltd. 1956.
4. ↑  Matthias Paul (2004), *Odd discovery: "BULB" supported in shutter priority mode on Minolta 9000 / 7000 / 8000i / 7000i* Forum article in German Minolta-Forum
5. ↑   *Olympus SP-560 UZ Review* [online]. 27. december 2007. Dostupné online.
6. ↑   *EM-5 Live Bulb feature video* [online]. [Cit. 2013-01-08]. Dostupné online. Archivované 2012-03-31 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Bulb**

Zdroj
-----

*Tento článok je čiastočný alebo úplný preklad článku Bulb (photography) na anglickej Wikipédii.*